cyanic-selkie/wikianc huggingface dataset:
கரிசல்பட்டி
கரிசல்பட்டி ஊராட்சி
கரிசல்பட்டி ஊராட்சி, சேரன்மகாதேவி ஊராட்சி ஒன்றியத்திற்குட்பட்ட ஒரு சிற்றூராட்சியாகும். இது கரிசல்பட்டி மற்றும் பூங்குடையார்குளம் என்னும் இரு வருவாய் கிராமங்களையும் கரிசல்பட்டி, ஓடைக்கரை, மேல உப்பூரணி, கீழ உப்பூரணி, தெய்வநாயகப்பேரி மற்றும் கோவிந்தப்பேரி என்னும் சிற்றூர்களையும் கொண்டது. இதன் எல்கையாக திருவிருத்தான்புள்ளி, உலகங்குளம் ஊராட்சிகளும், மேலச்சேவல் பெரூராட்சியும் மற்றும் நாங்குநேரி தாலுகாவைச் சேர்ந்த சிங்கிகுளம் ஊராட்சியும் அமைந்துள்ளது.
மேற்கோள்கள்
பகுப்பு:திருநெல்வேலி மாவட்டத்திலுள்ள கிராமங்கள்
இரண்டாம் தப்புலன்
இரண்டாம் தப்புலன் என்பவன் இலங்கையின் அனுராதபுர இராசதானியை ஆண்ட அரசர்களுள் ஒருவனாவான். இவன் அனுராதபுரத்தை 807 தொடக்கம் 812 வரை ஆட்சி செய்தான். இவன் இரண்டாம் லம்பகர்ண வம்சத்தைச் சேர்ந்தவன். இவன் தனது தந்தையான இரண்டாம் மகிந்தன் பின்னர் ஆட்சிபீடம் ஏறினான். இவனின் பின் இவனது மகன் மூன்றாம் மகிந்தன் ஆட்சி பீடம் ஏறினான்.
வெளி இணைப்புக்கள்
பகுப்பு:அனுராதபுர மன்னர்கள்
மார்ட்டின் குரோவ்
1982ஆம் ஆண்டு நியூசிலாந்து துடுப்பாட்ட அணியின் சார்பாக ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். ஈடன் பார்க் துடுப்பாட்ட அரங்கத்தில் ஆத்திரேலியத் துடுப்பாட்ட அணிக்கு எதிரான போட்டியில் இவர் அறிமுகமானார். அதே ஆண்டில் டிசம்பர் மாதத்தில் அதே துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். அந்த சமயத்தில் மிக இளம் வயதில் தேர்வுத் துடுப்பாட்டப் போட்டிகளில் விளையாடிய ஆறு வீரர்களில் ஒருவராக இருந்தார். 1983 ஆம் ஆண்டு நடைபெற்ற  துடுப்பாட்ட உலகக் கிண்னத் தொடரில் இவர் விளையாடினார். இங்கிலாந்து துடுப்பாட்ட அணிக்கு எதிரான முதல் போட்டியில் இவர் 97 ஓட்டங்கள் எடுத்தார். இந்தத் தொடரின் இவரின் அதிகபட்ச ஓட்டம் இதுவாகும். 1984ஆம் ஆண்டில் நியூசிலாந்து துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது. அந்தத்  தொடரில் இவர் தேர்வுத் துடுப்பாட்டப் போட்டியில் தனது முதல் நூறு ஓட்டங்களை எடுத்தார்.
ஆரம்பகால வாழ்க்கை
குரோவ் ஆக்லாந்தின் புறநகர்ப் பகுதியான ஹென்டர்சனில் துடுப்பாட்ட வீரர்கள்  குடும்பத்தில் பிறந்தார். அவரது தந்தை, டேவ் குரோவ், கேன்டர்பரி மற்றும் வெலிங்டன் ஆகிய அணிகளுக்காக முதல் தர துடுப்பாட்டப் போட்டிகளில் விளையாடினார், மேலும் அவரது மூத்த சகோதரர் ஜெஃப் குரோவ் தேர்வுத் துடுப்பாட்டப் போட்டியில் விளையாடினார். நடிகர் ரசல் குரோவ் இவரின் உறவினர் ஆவார். 1968 ஆம் ஆண்டில், மார்ட்டின் குரோவ் தனது தந்தை மற்றும் சகோதரருடன் கார்ன்வால் துடுப்பாட்ட சங்கத்தில் சேர்ந்தார். 1976 முதல் 1980 வரை இவர் படித்த ஓக்லாந்து கிறம்மர் பாடசாலையில் தனது இறுதி ஆண்டில் பள்ளித் துடுப்பாட்ட அணியின் துணைத் தலைவராக இருந்தார். மேலும் இரக்பியும் விளையாடினார்.
தனிப்பட்ட வாழ்க்கை
1991 ஆம் ஆண்டில், குரோ உள்ளறை வடிவமைப்பாளரான சிமோன் கர்டிஸை மணந்தார். இந்தத் தம்பதி ஐந்து ஆண்டுகளுக்குப் பிறகு, 1996 இல் திருமணமுறிவு பெற்ற பின்னர் க்ரோவ் சுசேன் டெய்லருடன் வாழ்ந்து வந்தார். இந்தத் தம்பதியினருக்கு எம்மா க்ரோவ் எனும் மகள் 2003 ஆம் ஆண்டில் பிறந்தார். இந்தத் தம்பதி 2005 இல் பிரிந்தனர். 2009 ஆம் ஆண்டில், குரோவ் மூன்றாவது முறையாக, முன்னாள் உலக அழகியான லோரெய்ன் டவுனஸை மணந்தார். வாழ்நாள் இறுதிவரை அவருடன் இணைந்து வாழ்ந்து வந்தார்.
சர்வதேச போட்டிகள்
1985 ஆம் ஆண்டில், குரோவ் 188 ஓட்டங்களை இரண்டு முறை எடுத்தார். மேற்கிந்தியத் தீவுகளில் சுற்றுப் பயணம் செய்து விளையாடிய போது 462 பந்துகளைச் சந்தித்து இவர் 188 ஓட்டங்களை எடுத்தார்.இவர் ஒன்பது மணி நேரத்திற்கும் மேலாக களத்தில் மட்டையாடினார். இரண்டாவது முறையாக ஆஸ்திரேலிய சுற்றுப்பயணத்தின் போது எடுத்தார். அந்தத் தொடரின் போது தான் ரிச்சர்ட் ஹாட்லி எனும் வீரர்15  இலக்குகளைக் கைப்பற்றினார். பிப்ரவரி 1987 இல் மேற்கிந்தியத் தீவுகளுக்கு எதிரான ஒரு தேர்வுப் போட்டியில் குரோவ் மற்றும் ஜான் ரைட் ஆகியோர் மூன்றாவது இணைக்கு 241 ஓட்டங்கள் எடுத்தனர். இது நியூசிலாந்திற்கான மூன்றாவது இணை எடுத்த அதிகபட்ச ஓட்டங்கள் எனும் சாதனையை படைத்தது. ஆண்டின் பிற்பகுதியில், குரோவ் இந்தியாவில் 1987 உலகக் கோப்பையில் விளையாடினார். அந்தத் தொடரில் ஆறு போட்டிகளில் இருந்து மூன்று அரை நூறு ஓட்டங்களை எடுத்தார். மேலும், நியூசிலாந்துத் துடுப்பாட்ட வீரர்களில் அதிக ஓட்டங்கள் எடுத்த வீரர்கள் வரிசையில் இவர் முதலிடம் பெற்றார். ஆனால் இந்த அணி ஜிம்பாப்வேக்கு எதிராக மட்டுமே வென்றது
வெளியிணைப்புகள்
பகுப்பு:நியூசிலாந்து துடுப்பாட்ட வீரர்கள் பகுப்பு:1962 பிறப்புகள் பகுப்பு:2016 இறப்புகள் பகுப்பு:விசுடென் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
இஞ்சி
இஞ்சி (Zingiber officinale) உணவின் ருசி கருதி இந்திய, சீன உணவுகளில் சேர்த்துக் கொள்ளப்படும் ஒரு முக்கிய நறுமண அல்லது பலசரக்குப் பொருள் ஆகும். இது ஒரு மருத்துவ மூலிகையும் ஆகும். இது ஓராண்டுப் பயிராகும்.
பெயர் தோற்றம்
இஞ்சுதல் என்றால் நீரை உள்ளிழுத்தல். நீரை உள்ளிழுப்பதால் இஞ்சி எனும் பெயர் தோன்றிற்று.
சுக்கு
thumb|left|200px|சுக்கு (காய்ந்த இஞ்சி) உலர்ந்த இஞ்சியே 'சுக்கு' (இலங்கையின் சில பகுதிகளில்: வேர்க் கொம்பு) என அழைக்கப்படுகிறது. இது பல மருத்துவப் பயன்களைக் கொண்டிருக்கிறது. இதன் மேன்மையை "சுக்குக்கு மிஞ்சிய வைத்தியமும் இல்லை, சுப்பிரமணியருக்கு மிஞ்சிய தெய்வமும் இல்லை" என்ற பழமொழியின் மூலம் அறியலாம். சுக்குக் கசாயம் மிக நல்ல வலி நீக்கும் மருந்தாகும்.
மேற்கோள்கள்
பகுப்பு:இஞ்சிக் குடும்பம் பகுப்பு:மூலிகைகள் பகுப்பு:மருத்துவத் தாவரங்கள்
கவிராயர் ஈசுவர சிவ உடையார்
கவிராயர் ஈசுவர சிவ உடையார் என்பவர் 13-ஆம் நூற்றாண்டில் வாழ்ந்த ஒரு புலவர். மாறவர்மன் சுந்தர பாண்டியன் (1216-1238) காலத்தவர். இந்தப் பாண்டியன் காலத்தில் கானப்பேர் என்னும் ஊரைத் தலைநகராகக் கொண்டு ஆண்டுவந்தவன் திருகானப்பேர் உடையான் என்னும் குறுநில மன்னன். இவனுக்கு ஆசிரியராக விளங்கியவர் இந்தக் கவிராயர் ஈசுவர சிவ உடையார். குறுநில மன்னன் திருக்கானப்பேர் உடையான் தன் ஆசிரியருக்கு விளங்கிளி நல்லூர் என்னும் ஊரினை முற்றுட்டாக வழங்கிப் பாராட்டினான்.
டோக்கியோ பல்கலைக்கழகம்
டோக்கியோ பல்கலைக்கழகம் ([東京大学], டோக்கியோ டைகாகு, University of Tokyo) என்பது ஜப்பானில் உள்ள முக்கியமான ஆராய்ச்சி பல்கலைக்கழகமாகும் .இந்த பல்கலைக்கழகத்தில் உள்ள பத்து கல்விப் பிரிவுகளில் மொத்தம் 30,000 மாணவர்கள் படிக்கின்றனர் அவர்களில் 2,100 வெளிநாட்டு மாணவர்களும் அடக்கம். இது ஹோங்கோ, கொமாபா, கஷிவா, ஷிரோகேனே, நாகானோ உள்ளிட்ட ஐந்து வளாகங்களைக் கொண்டிருக்கிறது. இது ஜப்பானின் மதிப்பிற்குரிய பல்கலைக்கழகமாக கருதப்படுகிறது .இது 2009 இல் உலகளாவிய பலகைக்கழகப் பட்டியலில் ஆசியாவில் முதன்மையான பல்கலைக்கழகமாகவும், உலக அளவில் இருபத்து ஓராவது இடத்திலும் உள்ளது.
வரலாறு
1964 ஆம் ஆண்டில், கோடைகால ஒலிம்பிக்கில், இங்கு பெண்டதலான் போட்டிகள் நடத்தப்பட்டன. இங்கு ஆயிரத்திற்கும் அதிகமான ஆசிரியர்கள் உள்ளனர். அவர்களில் ஐம்பதிற்கும் அதிகமானோர் பெண்கள் ஆவர். 2012 ஆண்டின் முடிவில், ஆங்கிலத்திலேயே கல்வி கற்றுத்தர ஏற்பாடு செய்யப்பட்டது, இதன்படி, இரண்டு ஆங்கில கல்வித் திட்டங்கள் செயல்படுத்தப்படுகின்றன.
ஆய்வு நிறுவனங்கள்
இது பல தரவரிசைப் பட்டியல்களில் முன்னணி பல்கலைக்கழகங்களுள் ஒன்றாகத் தேர்ந்தெடுக்கப்பட்டுள்ளது. டைம்ஸ் உயர் படிப்புகளுக்கான தரவரிசையிலும், உலக பல்கலைக்கழகங்களுக்கான தரவரிசையிலும் ஆசியாவின் முதன்மை பல்கலைக்கழகம் எனக் குறிப்பிடப்பட்டுள்ளது. உலகளவிலும் முன்னணி பல்கலைக்கழகங்களில் ஒன்றாகவும் உள்ளது. உலக ஆய்வுப் பல்கலைக்கழகங்களின் கூட்டமைப்பிலும், கிழக்காசிய பல்கலைக்கழகங்களின் கூட்டமைப்பிலும் உறுப்பினராக உள்ளது.
ஹாங்கோ வளாகம்
ககா மாகாணத்தில் பண்ணைக்காரர்களாக இருந்தவர்கள் மேத குடும்பத்தினர். அவர்களுக்குச் சொந்தமான இடத்தில் தற்போதைய வளாகம் அமைந்துள்ளது. இங்கு அதிகம் வளரும் மரம் கிங்கோ மரம் ஆகும். இதன் நினைவாக, பல்கலைக்கழகத்தின் சின்னமாக தேர்ந்தெடுக்கப்பட்டது. இந்த பல்கலைக்கழகத்தில் ஆண்டு தோறும் நிகழும் மே திருவிழா இங்கு கொண்டாடப்படும். இங்கு தோட்டத்துடன் கூடிய குளம் உள்ளது. இதனை சன்சிரோ குளம் என அழைக்கின்றனர்.
கொமாபா வளாகம்
இங்கு கலை & அறிவியல் கல்லூரி, முதுநிலைப் பட்டதாரிகளுக்கான கலை & அறிவியல் கல்லூரி, கணிதவியல் கழகம் ஆகியன உள்ளன. துறைகளுக்கான ஆய்வகங்களும் உள்ளன. இங்கு 7000 மாணவர்கள் பொதுக் கல்வி கற்கின்றனர். மேலும், சிறப்பு பாடங்களை 450 பேரும், முதுநிலைப் படிப்பை 1,400 பேரும் கற்கின்றனர். இது டோக்கியோவின் மெகுரோ மாவட்டத்தில் உள்ளது. இங்கு 600 அமரக்கூடிய பெரிய கலையரங்கம் உள்ளது. இங்குள்ள நூலகத்தில் 5,60,000 நூல்கள் உள்ளன. மாணவர்களுக்கான உடற்பயிற்சியகம் உள்ளது. இங்குள்ள உடல்நல மையத்தில் உடல்நல சோதனைகள் மேற்கொள்ளப்படுகின்றன. கொமாபா அருங்காட்சியத்தில் அரிய ஜப்பானிய படங்கள், மேற்கத்திய முறையில் வரையப்பட்டவை, சீன, கொரிய, ஜப்பானிய தொல்பொருட்கள் உள்ளிட்டவை காணக்கிடைக்கின்றன. இங்கு மாணவர்கள் குழுக்களும் உண்டு. முந்நூற்றுக்கும் அதிகமான மாணவர் குழுக்கள் உள்ளன. இவை வெவ்வேறு நோக்கத்தைக் கொண்டவை. ஆண்டுக்கொருமுறை, மூன்று நாட்கள் கொண்டாடப்படும் கொமாபா திருவிழா குறிப்பிடத்தக்க நிகழ்வுகளில் ஒன்று. இது மே மாதத்தின் முதல் வாரத்தில் நடைபெறும். ஆயிரக்கணக்கான மாணவர்கள் பங்கேற்பர்.
பழைய மாணவர்கள்
வகட்சுகி ரெய்ஜிரோ, [[ஒசச்சொ ஹமகுச்சி, கோக்கி ஹிரொடா, ஹிரனுமா கீச்சிரோ, கிஜூரோ ஷிடெஹரா, ஷிகேரு யோஷிடா, டேட்சு கடயமா, ஹிடோஷி அஷிடா, இச்சிரோ ஹடோயமா, நொபுசுக்கே கிஷி, எய்சக்கு சட்டோ, டகியோ புகுடா, யசுஹிரோ நகசோனே, கீச்சி மியசவா, யுகியோ கடயமா ஆகியோர் ஆவர்.
இவர்கள் தவிர, பலர் கட்டிடக்கலை நிபுணர்களாகவும், கணிதவியலாளர்களும், உயர்ந்த நிர்வாகப் பொறுப்புகளும் வகிக்கின்றனர்.
மேலும் பார்க்கவும்
பகுப்பு:ஜப்பானிய பல்கலைக்கழகங்கள்
மேட்டுக்குடி (திரைப்படம்)
மேட்டுக்குடி என்பது 1996 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். சுந்தர் சி இயக்கிய இப்படத்தில் கார்த்திக், ஜெமினி கணேசன், கவுண்டமணி, நக்மா, மணிவண்ணன் ஆகியோர் முன்னணி கதாபாத்திரத்தில் நடித்திருந்தனர். சுந்தர் சி இயக்கிய சிறப்பான நகைச்சுவை திரைப்படங்களில் இதுவும் ஒன்றான இது திரையிட்ட பெரும்பாலான திரையரங்குகளில் 75 நாட்களைக் கடந்து வெற்றிகரமாக ஓடியது.
மேற்கோள்கள்
பகுப்பு:1996 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிற்பி இசையமைத்த திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:சுந்தர் சி இயக்கிய திரைப்படங்கள்
திருச்சிராப்பள்ளி மத்திய சிறைச்சாலை
திருச்சிராப்பள்ளி மத்திய சிறைச்சாலை தமிழ்நாட்டின் திருச்சிராப்பள்ளி நகரில் அமைந்துள்ளது. 1865 ஆம் ஆண்டு கட்டப்பட்ட இது 289.10 ஏக்கர் (1.1699 ச.கிமீ) பரப்பளவு கொண்டது. இந்த சிறை 2517 கைதிகளுக்கு இடமளிக்கும் வகையில் கட்டப்பட்டுள்ளது. சிறையின் முகப்பில் கைதிகளாலேயே நடத்தப்படும் உணவகம் உள்ளது.
இணைப்புகள்
பகுப்பு:திருச்சிராப்பள்ளி நகரம் பகுப்பு:தமிழகச் சிறைகள்
அலவாய்பட்டி சின்னமாரியம்மன் கோயில்
அலவாய்பட்டி சின்னமாரியம்மன் கோயில் தமிழ்நாட்டில் நாமக்கல் மாவட்டம், அலவாய்பட்டி என்னும் ஊரில் அமைந்துள்ள அம்மன் கோயிலாகும்.
ஐஒஎஸ்-ஜெயில்பிறேக்
ஐஓஎஸ் சிறை முறித்தல் (iOS jailbreaking) அல்லது  ஐஓஎஸ் ஜெயில்பிறேக் என்பது ஐஓஎஸ் இயக்குதளத்தில்   இயங்கும் சாதனங்களில் தனிப்பட்ட கருவக மென்பொருட்கள் மூலம் இச்சாதனங்களின் உருவாக்குனர் ஆப்பிள் செயல்படுத்தியுள்ள கட்டுப்பாடுகளை மீறுகின்ற செயல்பாட்டைக் குறிக்கிறோம்.
ஐஒஎஸ் என்பது ஆப்பிள் நிறுவனத்தின் நவீன இலத்திரனியல் சாதனங்களான ஐ-போன், ஐபாட் டச், ஐ-பேடு, ஆப்பிள் டி.வி ஆகிய சாதனங்களின் இயக்கு தளமாகவுள்ளது. ஆனால் இவை அனைத்தும் ஆப்பிள் நிறுவனத்தின் வரையறைக்குள் இயங்கவேண்டிய கட்டாயமுள்ளது. அதாவது ஏதாவதொரு மாற்றங்கள் செய்ய வேணடிருப்பின் ஆப்பிளின் இணையத்தளத்தினூடாகவே அம்மாற்றங்களை செய்யவேண்டும். தேவையானவைகள் சில வேளைகளில் இத்தளத்தில் கிடைக்காது. ஆனால் மாற்றுத்தளங்களில் கிடைக்ககூடியதாகவிருக்கும். ஆனால் ஐஒஎஎஸ் அவைகளை தரவிறக்க அனுமதிக்காது. இக்கோட்பாடானது எல்லோருக்கும் பொருந்தாது. ஆகவே இவ் வரையறை மீறும் செயல்பாட்டினை சிறை முறித்தல் என்கிறோம்.
அலவாய்பட்டி சின்னமாரியம்மன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
ஐஒஎஸ்-ஜெயில்பிறேக்
சிறை முறித்தல் ஐஓஎஸ் பயனர்களுக்கு இயக்குதளத்திற்கான அடிவேர் அணுக்கத்தை வழங்குகிறது. இதனால் ஆப்பிள் ஸ்டோரில் இல்லாத கூடுதல் பயன்பாட்டுச் செயலிகள், விரிவுச் செயலிகள், வார்புருக்கள் போன்றவற்றை தரவிறக்க முடிகிறது. சிறை முறித்தல் ஒரு வகையான உரிமை ஏற்றமாகும். இப்பொருளில் இச்சொல் மற்ற கணினி அமைப்புகளிலும் பயன்படுத்தப்படுகிறது. சாதனைத்தை அதன் "சிறையிலிருந்து" விடுவிப்பதால் இது சிறை முறித்தல் எனப்படுகிறது. யூனிக்சு அமைப்புகளில் சிறை என்ற சொல் தொழில்நுட்பச் சொல்லாகப் பயனில் உள்ளது. ஓர் சிறை முறிக்கப்பட்ட ஐ-போன், ஐபாட் டச், அல்லது ஐ-பேடிலிருந்து ஆப்பிள் ஸ்டோரை அணுகவும் பிற வழமையான செயல்பாடுகளை இயக்கவும் முடியும்.
அலவாய்பட்டி சின்னமாரியம்மன் கோயில்
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஐஒஎஸ்-ஜெயில்பிறேக்
அடிவேர் அணுக்கம் பெற்ற அண்ட்ராய்டு சாதனங்களைப் போலன்றி, ஆப்பிளால் அனுமதிக்கப்படாத மென்பொருளை பயன்படுத்த சிறை முறித்தல் தேவையானதாகும். இது அமெரிக்க சட்டத்தில் ஏற்றுக்கொள்ளப்பட்டுள்ளது. ஆனால் ஆப்பிள் நிறுவனமானது தனது பொறுப்புறுதியை உடனடியாக இரத்துசெய்துவிடும் என அறிவித்துள்ளது.
பிரபலமான ஜெயில்பிறேக் மென்பொருள்கள்
இவற்றின் மூலம் ஜெயில்பிறேக் பண்ணப்பட்ட பின் சிடியா (ஆப்பிள் களஞ்சிய தளற்திற்கு சமமான வேற்றுத் தளமாகும்) மூலம் இலவசமாக மென்பொருள்களை தரவிரக்கிக்கொள்ளலாம். அதுமட்டுமல்லாமல் வேண்டிய அனைத்து மாற்றங்களையும் செய்யலாம்.
ஆசித் குமார் ஆல்தார்
ஆசித் குமார் அல்தார் (Asit Kumar Haldar) (1890 செப்டம்பர் 10 - 1964 பிப்ரவரி 13) இவர், வங்காள கலைப் பள்ளியின் இந்திய ஓவியரும் மற்றும் சாந்திநிகேதனில் இரவீந்திரநாத் தாகூரின் உதவியாளரும் ஆவார். மேலும், வங்காள மறுமலர்ச்சியின் முக்கிய கலைஞர்களில் ஒருவராக இருந்தார்.
ஆரம்ப கால வாழ்க்கை
ஆல்தார் 1890இல் ஜோராசங்கோவில் பிறந்தார். இவரது தாய்வழி பாட்டி இரவீந்திரநாத் தாகூரின் சகோதரியாவார். இவரது தாத்தா ராகல்தாசு ஆல்தார் மற்றும் இவரது தந்தை சுகுமார் ஆல்தார் இருவரும் ஓவியக் கலையில் தேர்ச்சி பெற்றவர்களாக இருந்தனர். இவர் 14 வயதில் தனது படிப்பைத் தொடங்கினார். இவரது கல்வி கொல்கத்தாவின் அரசு கலைப் பள்ளியில் 1904 இல் தொடங்கியது. 1905 ஆம் ஆண்டில் ஆல்தார் இரண்டு பிரபல பெங்காலிக் கலைஞர்களான ஜாது பால் மற்றும் பக்கேசுவர் பால் ஆகியோரிடமிருந்து சிற்பக் கலையைக் கற்றுக் கொண்டார். மேலும் இவர் லியோனார்ட் ஜென்னிங்சிடமிருந்தும் கற்றுக்கொண்டார்.
தொழில்
1909 முதல் 1911 வரை இவர் அஜந்தாவில் சுதை ஓவியங்களை ஆவணப்படுத்தினார். கிரிஸ்டியானா ஹெர்ரிங்காம் உடனான ஒரு பயணத்தில் இவர் இப்பணியை முடித்தார். மேலும் இரண்டு பெங்காலி ஓவியர்களுடன் இணைந்து, குகை ஓவியக் கலையை ஒரு பரந்த இந்திய பார்வையாளர்களுக்கு கொண்டு வருவதே இதன் நோக்கமாகும். 1921ஆம் ஆண்டில், இவர் மற்றொரு பயணத்தை மேற்கொண்டார். இந்த முறை பாக் குகைகளுக்குச் சென்றார். மேலும் அங்குள்ள ஓவியங்களைப் பற்றிய இவரது பிரதிபலிப்புகள் சில அடிமன வெளிப்பாட்டிய சித்தரிப்புகளைக் குறிக்கின்றன
இவர், 1911 முதல் 1915 வரை சாந்திநிகேதனில் ஓவிய ஆசிரியராக இருந்தார். 1911 முதல் 1923 வரை கலா பவன் பள்ளியின் முதல்வராகவும் இருந்தார். மேலும், தாகூருக்கு கலாச்சார மற்றும் கலை நடவடிக்கைகளுக்கு உதவினார். இந்த காலங்களில், இவர் மாணவர்களுக்கு ஓவியத்தில் பலவிதமான பாணிகளை அறிமுகப்படுத்தினார். மேலும் அங்கு அலங்கார மற்றும் சடங்கு காட்சிகளில் புரட்சியை ஏற்படுத்தினார்.
1923ஆம் ஆண்டில், இவர் இங்கிலாந்து, பிரான்ஸ் மற்றும் ஜெர்மனி வழியாக ஒரு ஆய்வு சுற்றுப்பயணத்தை மேற்கொண்டார். நாடு திரும்பியதும், ஜெய்ப்பூரில் உள்ள மகாராஜாவின் கலை மற்றும் கைவினைப் பள்ளியின் முதல்வரானார். அங்கு இவர் லக்னோவில் உள்ள மகாராஜாவின் கலை மற்றும் கைவினைப் பள்ளிக்குச் செல்வதற்கு முன்பு ஒரு வருடம் இங்கு பணியிலிருந்தார்.
கலை
ஆல்தார் 1923இல் ஐரோப்பாவுக்கு சுற்றுப்பயணம் மேற்கொண்டார். ஐரோப்பிய கலையில் மெய்மையியத்திற்கு ஏராளமான வரம்புகள் இருப்பதை விரைவில் உணர்ந்தார். இவர் பொருளின் அளவிற்கு ஏற்ப உடல் பண்புகளை சமப்படுத்த முயன்றார். ஆல்தாரின் யசோதை மற்றும் கிருட்டிணன் ஓவியங்கள் ஒரு மத ஓவியம் மட்டுமல்லாமல், எல்லையற்ற ஒரு கலைப்படைப்பாகவும் இருந்தது. ஆல்தர் புத்தரின் வாழ்க்கையைப்பற்றிய முப்பத்திரண்டு ஓவியங்களையும், இந்திய வரலாற்றில் முப்பது ஓவியங்களையும் உருவாக்கி, தனது கலையில் இலட்சியவாதத்தைத் தழுவ முயற்சித்தார். இவரது கலைகளில் அரக்கு, டெம்பரா, எண்ணெய், நீர்வண்ணம் மற்றும் சில ஒளிப்படவியல் போன்றவை அடங்கும்.
கவிதை
ஆல்தார் தனது வாழ்நாள் முழுவதும் வளர்ந்து வரும் ஒரு கவிஞராக இருந்தார். இவர் காளிதாசரின் மேகதூதம் மற்றும் ரிதுசம்காரம் ஆகியவற்றை சமசுகிருதத்திலிருந்து வங்காள மொழியில் மொழிபெயர்த்தார். ஓமர் கய்யாமின் பன்னிரெண்டு உட்பட காட்சி கலையில் ஏராளமான கவிதைகளையும் இவர் விளக்கினார். புத்தர் மற்றும் இந்திய வரலாறு குறித்த இவரது கலை இந்தக் கவிதைக் குடையின் கீழ் வந்தது. மேலும், இவர் பெங்காலி மொழியில் பல்வேறு புத்தகங்களையும் எழுதியுள்ளார். அஜந்தா (அஜந்தா குகைகளுக்கு ஒரு பயணக் குறிப்பு), கோ-தெர் கல்போ (கோ பழங்குடியினரின் வாழ்க்கை மற்றும் கலாச்சாரம்), பாக் குகா மற்றும் ராம்கர் (மத்திய இந்தியாவில் உள்ள பாக் குகை மற்றும் ராம்கர் போன்றவற்றின் மற்றொரு பயணக் குறிப்பு போன்றவை.
நினைவு
ஆல்தார், அரசு கலைப் பள்ளியின் முதல்வராக நியமிக்கப்பட்ட முதல் இந்தியராவார். 1934இல் இலண்டனின் அரச கலைப்பள்ளியின் சக ஊழியராக தேர்ந்தெடுக்கப்பட்ட முதல் இந்தியரும் ஆவார். அலகாபாத் அருங்காட்சியகம் 1938 இல் இவரது பல படைப்புகளுடன் ஒரு பெரிய "ஆல்தார் அறை" ஒன்றைத் திறந்தது.
குறிப்புகள்
பகுப்பு:தாகூர் குடும்பம் பகுப்பு:1964 இறப்புகள் பகுப்பு:1890 பிறப்புகள் பகுப்பு:ஓவியர் பகுப்பு:ஓவியர்கள்
கூதிர்ப்பள்ளி
கூதிர்ப்பள்ளி என்பது  சங்க காலத் தமிழர் கட்டட அமைப்புகளில் ஒன்றாகும். எழுநிலை மாடங்கள் அமைந்த மாளிகைகளில் ஒவ்வொரு பருவ காலத்திற்கும் ஏற்ப மாடங்கள் கட்டப்பட்டன. கூதிர்காலம் என்பது கடுங்குளிர் காலமாகும். இக்காலங்களில் காற்று நன்கு வீசும் வேனிற்பள்ளியை விடுத்து கூதிர்ப்பள்ளியில் வசிக்கத் தொடங்குவர் இதில் நேர்வாய்க்கட்டளை எனப்படும் சாளர அமைப்பு இருக்காது. காற்று அதிகம் நுழையாதவாறு குறுங்கண் சாளரங்கள் அமைக்கப்பட்டிருக்கும். இத்தகைய குறுங்கண் சாளரங்களின் வழியாய் வீசும் கடுங்காற்றுக்கும் ஆற்றாமல் மக்கள் முடங்கிக் கிடந்தமையை சிலப்பதிகாரம் குறிப்பிடுகிறது.
வேனிற்பள்ளி மேவாது கழிந்து கூதிர்ப்பள்ளி குறுங்கண் அடைத்து
மேற்கோள்கள்
பகுப்பு:கட்டிடக்கலை
போயோட்டியா
போயோட்டியா (Boeotia, ), சில சமயங்களில் Boiotia அல்லது Beotia (, முன்பு Cadmeis என அழைக்கப்பட்டது.) என்பது  கிரேக்கத்தின் பிராந்திய அலகுகளில் ஒன்றாகும். இது நடு கிரேக்க பிராந்தியத்தின் ஒரு பகுதியாகும். இதன் தலைநகரம் லிவாடியா, பெரிய நகரம் தீப்ஸ் ஆகும்.
பொயோட்டியா என்பது கிமு 6 ஆம் நூற்றாண்டுக்கு முன்பிருந்தே பண்டைய கிரேக்கத்தின் ஒரு பகுதியாகும்.
நிலவியல்
இடது|thumb| பண்டைய போயோட்டியா வரைபடம் கொரிந்து வளைகுடாவின் கிழக்குப் பகுதியின் வடக்கே போயோட்டியா அமைந்துள்ளது. இது யூபோயா வளைகுடாவில் ஒரு குறுகிய கடற்கரையையும் கொண்டுள்ளது. இது தெற்கில் மெகாரிஸ் (இப்போது மேற்கு அட்டிகா ), தென்கிழக்கில் அட்டிகா, வடகிழக்கில் யூபோயா, வடக்கில் ஓபன்டியன் லோக்ரிஸ் (இப்போது ஃபிதியோடிசின் ஒரு பகுதி), மேற்கில் ஃபோசிஸ் ஆகியவற்றை எல்லையாக கொண்டுள்ளது.
போயோட்டியாவின் முக்கிய மலைத்தொடர்களாக மேற்கில் பர்னாசஸ் மலை, தென்மேற்கில் எலிகான் மலை, தெற்கில் சித்தாரோன், கிழக்கில் பர்னிதா போன்றவை உள்ளன. இதன் மிக நீளமான ஆறான செபிசஸ், மத்தியப் பகுதியில் பாய்கிறது, அங்கு போயோட்டியாவின் பெரும்பாலான பகுதிகள் கடல்மட்டத்தைவிட தாழ்வான பகுதிகளாக உள்ளன.
கோபாய்ஸ் ஏரியானது போயோட்டியாவின் மையத்தில் உள்ள ஒரு பெரிய ஏரியாகும். இல்கி ஏரி தீப்ஸ் அருகே உள்ள ஒரு பெரிய ஏரியாகும்.
குறிப்புகள்
பகுப்பு:Wikipedia articles incorporating a citation from the 1911 Encyclopaedia Britannica with Wikisource reference பகுப்பு:Coordinates on Wikidata பகுப்பு:கிரேக்க மொழி வார்த்தைகளைக் கொண்ட கட்டுரைகள் பகுப்பு:கிரேக்கத்தின் நிலப்பரப்புகள்
மூன்றாம் மகிந்தன்
மூன்றாம் மகிந்தன் என்பவன் இலங்கையின் அனுராதபுர இராசதானியை ஆண்ட அரசர்களுள் ஒருவனாவான். இவன் அனுராதபுரத்தை 812 தொடக்கம் 816 வரை ஆட்சி செய்தான். இவன் இரண்டாம் லம்பகர்ண வம்சத்தைச் சேர்ந்தவன். இவன் தனது தந்தையான இரண்டாம் தப்புலனின் பின்னர் ஆட்சிபீடம் ஏறினான். இவனின் பின் இவனது மகன் எட்டாம் அக்கபோதி ஆட்சி பீடம் ஏறினான்.
வெளி இணைப்புக்கள்
பகுப்பு:அனுராதபுர மன்னர்கள்
திருகானப்பேர் உடையான்
திருக்கானப்பேர் உடையான் என்பவன் திரிபுவன சக்கரவர்த்தி மாறவர்மன் சுந்தர பாண்டியன் (1216-1238) ஆளுகைக்கு உட்பட்ட ஒரு குறுநில மன்னனாக விளங்கினான். இவனது தலைநகர் கானப்பேர். இவன் தன் ஆசிரியர் கவிராயர் ஈசுவர சிவ உடையார் என்பவருக்கு விளங்கிளி நல்லூர் என்னும் ஊரினை முற்றுட்டாக வழங்கிப் பாராட்டியவன்.
அடிக்குறிப்பு
பகுப்பு:குறுநில மன்னர்கள்
பூஜா தண்டா
பூஜா தண்டா (Pooja Dhanda) இந்தியாவைச் சேர்ந்த ஒரு மல்யுத்த வீரராவார். 1994ஆம் ஆண்டு சனவரி மாதம் 1 அன்று அரியானா மாநிலத்தின் இசார் மாவட்டத்திலுள்ள குதானா கிரமாத்தில் இவர் பிறந்தார். 2010ஆம் ஆண்டு கோடைகால இளைஞர் ஒலிம்பிக் போட்டியிலும், 2018ஆம் ஆண்டு பொதுநலவாய போட்டியிலும் வெள்ளிப் பதக்கம் வென்றுள்ளார். 2019ஆம் ஆண்டு ஆகத்து மாதத்தில் இவருக்கு அருச்சுனா விருது வழங்கப்பட்டது.
வாழ்க்கைக் குறிப்பு
பூஜா அரியானா மாநிலத்தின் இசார் மாவட்டத்திலுள்ள பூதான கிராமத்தில் பிறந்தார். பூஜாவின் தந்தை இசாரில் உள்ள அரியானா கால்நடை பராமரிப்பு மையத்தில் இழுவை இயந்திர ஓட்டுநராவார். தொடக்கத்தில் பூஜா மகாபிர் விளையாட்டு அரங்கத்தில் ஒரு யூடோ விளையாட்டு விரராகவே பயிற்சியைத் தொடங்கினார். ஆனால் 2009 ஆம் ஆண்டு முதல் மல்யுத்த வீர்ராக மாறினார்.
மேற்கோள்கள்
பகுப்பு:1994 பிறப்புகள் பகுப்பு:வாழும் நபர்கள் பகுப்பு:இந்திய விளையாட்டு வீரர்கள்
நியோமல் பெரேரா
நியோமல் பெரேரா (Neomal Perera,  பிறப்பு: மே 7 1965),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணிசார்பில்  புத்தளம் மாவட்டத்திலிருந்து மக்களால் தெரிவு செய்யப்பட்ட உறுப்பினர். வெளி விவகார பிரதி அமைச்சர். கம்பனி முகாமையாளர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
வாழ்க்கைக் குறிப்பு
3/3, ரொக்வூட் பிளேஸ், கொழும்பு 07 இல் வசிக்கும் இவர் ரோமன் கத்தோலிக்க மதத்தைச் சேர்ந்தவர்,
உசாத்துணை
பகுப்பு:இலங்கை அரசியல்வாதிகள் பகுப்பு:1965 பிறப்புகள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:வாழும் நபர்கள் பகுப்பு:இலங்கை அமைச்சர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
நவகாளி மாவட்டம்
நவகாளி மாவட்டம் (Noakhali district) (নোয়াখালী জিলা) தெற்காசியாவின் வங்காளதேசத்தின் அறுபத்தி நான்கு மாவட்டங்களில் ஒன்றாகும். வங்கதேசத்தின் தென்கிழக்கில் அமைந்த இம்மாவட்டம் சிட்டகாங் கோட்டத்தில் உள்ளது.
நிலவியல்
4202 சதுர கிலோ மீட்டர் பரப்பு கொண்ட நவகாளி மாவட்டத்தின் வடக்கில் கொமில்லா மாவட்டமும், தெற்கில் வங்காள விரிகுடாவும், கிழக்கில் பெனி மாவட்டம் மற்றும் சிட்டகாங் மாவட்டமும், மேற்கில் லெட்சுமிபூர் மாவட்டம் மற்றும் போலா மாவட்டமும் எல்லைகளாக உள்ளது.
மெகனா அற்றின் வடிநிலத்தின், வங்காள விரிகுடாவின் கடற்கரை கொண்ட இம்மாவட்டம் தொடர்ந்து கடல் அலைகளாலும், புயல் மற்றும் சூறாவளிக் காற்றாலும் ஆண்டு தோறும் பேரிடரை எதிர்கொள்கிறது.
மாவட்ட நிர்வாகம்
நவகாளி மாவட்டம் ஒன்பது துணை மாவட்டங்கள், எட்டு நகராட்சிகள், 91 ஊராட்சி ஒன்றியங்கள், 937 கிராமங்களைக் கொண்டுள்ளது.
துணை மாவட்டங்கள்
நவகாளி மாவட்டம் நவகாளி சதர், பேகம்கஞ்ச், சத்கில், கம்பெனிகஞ்ச், சென்பாக், ஹாத்தியா, கபீர்ஹத், சோனைமுரி மற்றும் சுபோர்னோ சார் என ஒன்பது துணை மாவட்டங்களைக் கொண்டுள்ளது.
நகராட்சிகள்
இம்மாவட்டம் ஒரு நகராட்சி மன்றத்திற்கு ஒன்பது தொகுதிகள் வீதம் எட்டு நகராட்சிகளைக் கொண்டுள்ளது. அவைகள்; நவகாளி நகராட்சி, சௌமுஹானி நகராட்சி, சத்கில் நகராட்சி, போசுர்ஹாத் நகராட்சி, சென்பாக் நகராட்சி, கபீர்ஹாத் நகராட்சி மற்றும் சோனைமுரி நகராட்சிகள் ஆகும்.
நாடாளுமன்றத் தொகுதிகள்
நவகாளி மாவட்டம் ஆறு நாடாளுமன்றத் தொகுதிகளைக் கொண்டுள்ளது.
மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, நவகாளி மாவட்டத்தின் மக்கள் தொகை 31,08,083 ஆக உள்ளது. அதில் ஆண்கள் 14,85,169 ஆகவும், பெண்கள் 16,22,914 ஆகவும் உள்ளனர். பாலின விகிதம் நூறு ஆண்களுக்கு 92 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு 843 நபர்கள் வீதம் உள்ளனர். எழுத்தறிவு விகிதம் 51.30% ஆக உள்ளது. நவகாளி மாவட்டத்தின் அஞ்சல் சுட்டு எண் 3800 ஆகும்.
சமயங்கள்
நவகாளி மாவட்டத்தில் இசுலாமியர் 95.42% ஆகவும், இந்துக்கள் 4.52% ஆகவும், கிறித்தவர்கள் மற்றும் பௌத்தர்கள் 0.05% ஆகவும் உள்ளனர். இம்மாவட்டத்தில் 4159 பள்ளிவாசல்கள், 239 இந்துக் கோயில்கள், 2 பௌத்த விகாரங்கள், 2 கிறித்தவ தேவாலயங்கள் உள்ளது.
கல்வி
நவகாளி மாவட்டத்தில் 289 உயர்நிலைப் பள்ளிகள், 161 மதராசாக்கள், ஐந்து தொழில் நுட்ப பயிற்சி மையங்கள், 35 கல்லூரிகள், ஒரு மருத்துவ உதவியாளர் பயிற்சிப் பள்ளி, ஒரு மருத்துவக் கல்லூரி, ஒரு அறிவியல் மற்றும் தொழில் நுட்ப பல்கலைக்கழகம், ஒரு வேளாண்மைப் பயிற்சி நிறுவனம், ஒரு நெசவுப் பொறியியல் கல்லூரியும் உள்ளது.
தட்ப வெப்பம்
நவகாளி மாவட்டத்தின் சராசரி தட்ப வெப்பம் 14.4 முதல் 33.6° செல்சியஸ் வரை உள்ளது. ஆண்டு சராசரி மழைப் பொழிவு 3,302 மில்லி மீட்டராகும்.
நவகாளிப் படுகொலைகள்
1946-ஆம் ஆண்டின் பிற்பகுதியில் தனி நாடு வேண்டி முஸ்லீம் லீக் விடுத்த அறைக்கூவலையடுத்து கிழக்கு வங்காளத்தில் கிளர்ந்து எழுந்த வன்முறை ஆகும். ஆங்கிலேய ஆட்சியிலிருந்து இந்தியா விடுதலை அடைவதற்கு முன்பு 1946, அக்டோபர்- நவம்பர் மாதங்களில் நவகாளி மாவட்டம் மற்றும் சிட்டகாங்  மாவட்டங்களில் இந்து சமயத்தினருக்கு எதிராக பெரும் வன்முறை வெடித்தது. மகாத்மா காந்தி நவகாளி படுகொலைகளைத் தடுத்த நிறுத்த நவகாளி மாவட்டத்தின் அறுபது கிராமங்களுக்குப் பயணம் மேற்கொண்டார்.
வெளி இணைப்புகள்
பகுப்பு:வங்காளதேச மாவட்டங்கள்
பாலச்சந்திரிக்கா
பாலச்சந்திரிக்கா இராகம் கருநாடக இசையில் பயன்படும் இராகங்களில் ஒன்றாகும். இது 4 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 4 ஆவது மேளமாகிய கரகரப்பிரியா இராகத்தின் ஜன்னிய இராகம் ஆகும்.
இலக்கணம்
thumb|right|250px|பாலச்சந்திரிக்கா ஆரோகணச் சுரங்கள் C யிலிருந்து தொடக்கம் thumb|right|250px|பாலச்சந்திரிக்கா அவரோகணச் சுரங்கள் C யிலிருந்து தொடக்கம்
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம் (ம1), பஞ்சமம், சதுஸ்ருதி தைவதம் (த2) கைசிகி நிஷாதம் (நி2) ஆகிய சுரங்கள் வருகின்றன.
நாக்பூர் மத்திய அருங்காட்சியகம்
நாக்பூர் மத்திய அருங்காட்சியகம் (Nagpur Central Museum) இந்தியாவில் மகாராஷ்டிரா மாநிலத்தில் நாக்பூரில் அமைந்துள்ள ஒரு அருங்காட்சியகம் ஆகும். இது அஜாப் பங்களா என்று பிரபலமாக அழைக்கப்படுகிறது. 1863 ஆம் ஆண்டில் நிறுவப்பட்ட நாக்பூர் மத்திய அருங்காட்சியகம் இந்தியாவிலும் மகாராஷ்டிராவிலும் உள்ள மிகப் பழமையான அருங்காட்சியகங்களில் ஒன்றாகக் கருதப்படுகிறது. டைனோசர்களின் புதைபடிவங்கள், நாணயங்கள், பண்டைய கல்வெட்டுகள், சிற்பங்கள், ஆயுதங்கள், பழங்குடி மக்களின் கலைப்பொருட்கள் போன்ற வரலாற்று முக்கியத்துவம் வாய்ந்த பொருள்கள் இங்கு காட்சிக்கு வைக்கப்பட்டுள்ளன. இவற்றில் நவீன காலத்தைச் சேர்ந்தவை வரையிலானவை உள்ளன. நாக்பூர் மத்திய அருங்காட்சியகம் மத்திய இந்தியாவில் மிகப் பழமையான மற்றும் மிகப்பெரிய அருங்காட்சியகமாகும்.
பாலச்சந்திரிக்கா
மேற்கோள்கள்
பகுப்பு:கரகரப்பிரியாவின் ஜன்னிய இராகங்கள்
நாக்பூர் மத்திய அருங்காட்சியகம்
வரலாறு
நாக்பூரில் ஒரு அருங்காட்சியகத்தை நிறுவுவதற்கான யோசனை முதன்முதலில் மத்திய மாகாணங்களின் பழங்கால சமுதாயத்தால் 1862 ஆம் ஆண்டில் பரிந்துரைக்கப்பட்டது. அப்பொழுது மத்திய மாகாணத்தின் தலைமை ஆணையராக இருந்த சர் ரிச்சர்ட் கோயிலின் அறிவுறுத்தலின் கீழ், நாக்பூரில் அருங்காட்சியகம் மற்றும் நூலகத்தை நிறுவ ஒரு குழு அமைக்கப்பட்டது. குழு உருவாக்கிய திட்டத்தின் அடிப்படையில், நாக்பூர் மத்திய அருங்காட்சியகம் 1863 ஆம் ஆண்டில் நிறுவப்பட்டது. மத்திய இந்தியாவில் உள்ள அரச குடும்பங்களைச் சேர்ந்த சர் ரிச்சர்ட் டெம்பிள் தலைமையில்,, பூர்வீகத் தலைவர்கள், நில உரிமையாளர் மற்றும் அனைத்து மாவட்ட உரிமையாளர்களும் புதிதாக அமைக்கப்பட்ட அருங்காட்சியகத்திற்கான அரிய பொருட்களை சேகரிப்பதில் மிகுந்த ஆர்வம் காட்டினர். 1865-66 ஆம் ஆண்டில் நாக்பூர் மற்றும் ஜபல்பூரில் நடத்தப்பெற்ற கண்காட்சிகளில் பெறப்பட்ட காட்சிப்பொருள்கள் மூலமாக இந்த அருங்காட்சியகத்தின் சேகரிப்புகள் அதிகமாயின. இந்த அருங்காட்சியகத்திற்கான சேகரிப்புகள் சத்தீஸ்கர், விதர்பா, மத்தியப் பிரதேசம் மற்றும் மேற்கு மகாராஷ்டிராவின் சில பகுதிகளிலிருந்தும் பெறப்பட்டவை ஆகும்.
இந்த அருங்காட்சியகம் அதன் தொடக்கத்திற்குப் பிறகு மத்திய மாகாணத்தின் பொது அறிவுறுத்தல் இயக்குநரின் பராமரிப்பில் இருந்தது. ஆனால் 1883 ஆம் ஆண்டில், அது வேளாண் இயக்குநருக்கு மாற்றப்பட்டது. 1919 ஆம் ஆண்டில், அருங்காட்சியகம் மீண்டும் கைத்தொழில் துறைக்கு மாற்றப்பட்டது. 1947 ஆம் ஆண்டு சுதந்திரம் பெற்றதிலிருந்து, அருங்காட்சியக நடவடிக்கைகள் பெரும்பாலும் நவீன மயமாயின. காட்சிப்பொருள்களை நவீன முறையில் வரிசைப்படுத்தி, சீரமைக்க செயன்மைகள் மேற்கொள்ளப்பட்டன. தற்போது, இந்த அருங்காட்சியகம் மகாராஷ்டிரா அரசாங்கத்தின் தொல்பொருள் மற்றும் அருங்காட்சியகத்தின் இயக்குநரின் கட்டுப்பாட்டில் உள்ளது.
சமீபத்தில், மத்திய அருங்காட்சியகத்தில் பெரிய சீரமைப்புப் பணிகளை நடைபெற்றன. அப்போது இதில் தோட்டங்கள் மற்றும் ஒரு சிற்றுண்டிச்சாலை ஆகியவை சேர்க்கப்பட்டன. டிஜிட்டல் மயமாக்கலின் ஒரு பகுதியாக, 10 ஊடாடும் தகவல் கியோஸ்க்கள் தற்போது அருங்காட்சியகத்தில் நிறுவப்பட்டுள்ளன. மராத்தி, இந்தி, ஆங்கிலம் மற்றும் 13 வெளிநாட்டு மொழிகளில் உள்ள கலைப்பொருட்கள் பற்றிய தகவல்களை வழங்கும் காட்சியகங்கள் இங்கு செயல்பட்டு வருகின்றன. விரைவு பதில் (கியூஆர்) குறியீட்டை நிறுவிய மகாராஷ்டிராவின் முதல் அருங்காட்சியகம் என்ற பெருமையை மத்திய அருங்காட்சியகம் பெற்றுள்ளது. இருந்தாலும், காட்சிப்படுத்த போதிய இட வசதிகள் இல்லாத கரணத்தால் பல முக்கியமான கலைப்பொருட்கள் பூட்டி வைக்கப்பட்டுள்ளன.
கட்டிடம்
கேப்டன் பொப்பே வடிவமைத்த பிரம்மாண்டமான காலனித்துவ பாணியில் இந்த அருங்காட்சியகத்தின் கட்டடம் அமைந்துள்ளது. அருங்காட்சியக காட்சிப் பொருள்கள் வைக்கும் இடங்கள் 8,000 சதுர அடி இடத்தைக் கொண்டு அமைந்துள்ளது.
சேகரிப்புகள்
இந்த அருங்காட்சியகத்தில் 11 காட்சிக்கூடங்கள் உள்ளன. அவற்றில் வெவ்வேறு கருப்பொருளில் அமைந்த பொருள்கள் காட்சிப்படுத்தப்பட்டுள்ளன. இயற்கை வரலாற்று தொகுப்பில் டைனோசர்களின் புதைபடிவங்கள், கனிம கற்கள், எறும்புகள், ஊர்வன, மீன் மற்றும் முதுகெலும்பில்லாத மாதிரிகள் உள்ளன. டைனோசரின் புதைபடிவங்களில் ஒன்று கிட்டத்தட்ட 67.5 மில்லியன் ஆண்டுகள் பழமையானது. புதைபடிவ சொந்தமானது Jainosaurus (ஒரு பெரிய Titanosaurian இது 1932-33 மத்தியப் பிரதேசம் மீண்டும் ஜபல்பூர் மாவட்டத்தில் தோண்டி எடுக்கப்பட்டது இந்தியா மற்றும் பரந்த ஆசியாவின் டைனோசர்). இந்தச் சேகரிப்பில் மத்திய இந்தியாவின் தாவரங்கள் மற்றும் விலங்கினங்களின் காட்சிப்பொருள்கள் உள்ளன. மேலும் இங்கு நாக்பூர் பாரம்பரியம், சிற்பங்கள், படைக்கருவிகள், பழங்குடியினர் பொருள்கள், ஓவியங்கள் ஆகியவற்றின் சேகரிப்புகள் உள்ளன.
அருங்காட்சியக நூலகம்
அருங்காட்சியகத்தில் அரிய பண்டைய கல்வெட்டுகள், கையெழுத்துப் பிரதிகள், நூல்கள் மற்றும் வெளியீடுகள் ஆகியவற்றைக் கொண்ட குறிப்பு நூலகம் உள்ளது.
சிர்ஹிந்த் கால்வாய்
சிர்ஹிந்த் கால்வாய் இந்திய பஞ்சாப்பில் சத்லஜ் ஆறு ஓடும் பகுதியில் ஆற்றிலிருந்து அதிக பாசனம் செய்யக்ககூடிய முக்கிய கால்வாய் ஆகும்.இது 1882 ல் உருவாக்கப்பட்டது.இக்கால்வாய் சிந்து ஆறு பாசன திட்டத்தில் மிகப் பழமையான மற்றும் பெரிய கால்வாய் ஆகும். இந்த கால்வாய் ரூப்நகர் மாவட்டம் ரூபார் நகரில் தொடங்குகிறது.
புவியியலமைப்பு
சிர்ஹிந்த் கால்வாய் ரூபார் நகரில் தொடங்குகிறது இது லூதியானா மாவட்டம் டொரபாக்கு தென்கிழக்கில் உள்ளது. டொரபாவில் இந்த கால்வாய் அபோஹர் கிளை,பட்டிண்டா கிளை மற்றும் பாட்டியாலா கிளை என மூன்று பிரிவாக பிரிகிறது.மறுபடியும் இவை பல பிரிவுகளாக பிரிந்து மால்வா பகுதியை வளமடையச் செய்கிறது.ஒருகாலத்தில் பயனற்ற நிலமாக இருந்த பகுதிகள் இக்கால்வாய் மூலம் நீர் வரத்து அதிகமாகி செழிப்படைந்துள்ளன.
மேற்கோள்கள்
பகுப்பு:பஞ்சாப் (இந்தியா) புவியியல் பகுப்பு:இந்தியக் கால்வாய்கள்
கன்னியாபட்டி பிடாரி கோயில்
கன்னியாபட்டி பிடாரி கோயில் தமிழ்நாட்டில் புதுக்கோட்டை மாவட்டம், கன்னியாபட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
வேயா மாடம்
வேயா மாடம் என்பது சங்க காலத் தமிழர் கட்டட அமைப்புகளில் ஒன்றாகும். எழுநிலை மாடங்கள் அமைந்த மாளிகைகளில் ஒவ்வொரு பருவ காலத்திற்கும் ஏற்ப மாடங்கள் கட்டப்பட்டன. இம்மாடங்களில் திறந்த நிலை மேல் தளமாகிய நிலாமுற்றமே வேயா மாடம் எனப்பட்டது. முழுநிலவுக் காலத்தில் நிலவின்பம் துய்க்க இம்மாடங்கள் பயன்பட்டன.
'நிலவுப்பயன் கொள்ளும் நெடுநிலா முற்றம்' என சிலம்பும் நெடுநல்வாடையும் சுட்டுகின்றன.
மேற்கோள்கள்
பகுப்பு:தமிழர் வாழ்வியல் பகுப்பு:கட்டிடக்கலைக் கூறுகள் பகுப்பு:தமிழர் பண்பாடு பகுப்பு:சங்க காலச் சமூகம்
கோரி-பாலிங் விதிகள்
கோரி-பாலிங் விதிகள் (Corey-Pauling rules) என்பவை உயிர் வேதியியலில் புரதங்களின் இரண்டாம் நிலை தன்மையை, குறிப்பாக, CO-NH பெப்டைடு இணைப்பைக் கட்டுப்படுத்தும் மூன்று அடிப்படை அறிக்கைகளின் தொகுப்பாகும். முதன் முதலில் ராபர்ட் கோரி மற்றும் லினசு பாலிங் ஆகியோரால் முன்மொழியப்பட்டது. இவ்விதிகள் பின்வருமாறு:
பெப்டைடு இணைப்பில் உள்ள அணுக்கள் அனைத்தும் ஒரே தளத்தில் உள்ளன.
ஐதரசன் பிணைப்பில் உள்ள நைட்ரசன், ஐதரசன் மற்றும் ஆக்சிசன் அணுக்கள் தோராயமாக நேர்கோட்டில் இருக்கும்.
கார்பன்-ஆக்சிசன் மற்றும் நைட்ரசன்-ஐதரசன் குழுக்கள் அனைத்தும் பிணைப்பில் ஈடுபட்டுள்ளன.
மேற்கோள்கள்
பகுப்பு:மூலக்கூற்று வடிவியல்
பான்ஃப் தேசியப் பூங்கா
பான்ஃப் தேசிய பூங்கா ( Parc national Banff   ) கனடாவின் பழமையான தேசிய பூங்கா மற்றும் 1885 இல் நிறுவப்பட்டது ஆகும். இது 110 –, ராக்கி மலைகளில் அமைந்துள்ளது   மேற்கு கால்கரி மற்றும் 145 km   ஆல்பர்ட்டா மாகாணத்தில் உள்ள கல்கரி சர்வதேச விமான நிலையத்திலிருந்து, பான்ஃப் 6,641 km2 அமைந்துள்ளது மலைப்பாங்கான நிலப்பரப்பு, பல பனிப்பாறைகள் மற்றும் பனி வயல்கள், அடர்த்தியான ஊசியிலையுள்ள காடுகள் மற்றும் ஆல்பைன் நிலப்பரப்புகளுடன். ஐஸ்ஃபீல்ட்ஸ் பார்க்வே லூயிஸ் ஏரியிலிருந்து நீண்டுள்ளது, இது வடக்கில் சாஸ்பர் தேசிய பூங்காவுடன் இணைகிறது. மாகாண காடுகள் மற்றும் யோஹோ தேசிய பூங்கா மேற்கில் அண்டை நாடுகளாகும், கூட்டெனே தேசிய பூங்கா தெற்கே அமைந்துள்ளது மற்றும் தென்கிழக்கில் கனனாஸ்கிஸ் நாடு அமைந்துள்ளது. முக்கிய வணிக மையம் பௌ நதி பள்ளத்தாக்கில் உள்ள முக்கிய வணிக மையம் பான்ஃப் நகர பூங்கா ஆகும்.
கனடிய பசிபிக் புகைவண்டி நிறுவனம் பான்ஃப்பின் ஆரம்ப ஆண்டுகளில் முக்கிய பங்கு வகித்தது, பான்ஃப் ஸ்பிரிங்ஸ் விடுதி மற்றும் சாட்டே லேக் லூயிஸ் ஆகியவற்றை இங்கு அமைத்து, விரிவான விளம்பரங்களின் மூலம் சுற்றுலாப் பயணிகளை ஈர்த்தது. 20 ஆம் நூற்றாண்டின் முற்பகுதியில், முதலாம் உலகப் போரிலிருந்து போர் பயிற்சியாளர்களாலும், பெரும் மந்தநிலை - காரணமாக பொதுப்பணித் திட்டங்கள் மூலமாகவும் சாலைகள் பான்ஃப்பில் போடப்பட்டன. 1960 களில் இருந்து, ஆண்டு முழுவதும் தங்கும் விடூதிகள் திறந்திருக்கும்,  1990 களில் வருடாந்திர சுற்றுலா வருகைகள் பான்ஃப் 5 மில்லியனுக்கும் அதிகமாயின. பூங்கா மூலம் லட்சக்கணக்கான மேலும் 1990 களின் நடுப்பகுதியில்பான்ஃப் ஆண்டுக்கு மூன்று மில்லியனுக்கும் அதிகமான பார்வையாளர்களைக் கொண்டிருந்ததால், அதன் சுற்றுச்சூழல் அமைப்பிற்கு அச்சுறுத்தல் உள்ளது. கனடாவின் பூங்காக்கள் அமைப்பு இரண்டு ஆண்டு ஆய்வைத் தொடங்கியதன் மூலம் இதற்குத் தீவளித்தது. இதன் விளைவாக மேலாண்மை பரிந்துரைகள் மற்றும் சுற்றுச்சூழல் ஒருமைப்பாட்டைக் காக்கும் நோக்கில் புதிய கொள்கைகள் கிடைத்தன.
வரலாறு
அதன் வரலாறு முழுவதும், பான்ஃப் தேசிய பூங்கா பாதுகாப்பு மற்றும் நில சுரண்டல் நலன்களுக்கு இடையிலான பதட்டத்தால் வடிவமைக்கப்பட்டுள்ளது. இந்த பூங்கா நவம்பர் 25, 1885 அன்று பான்ஃப் ஹாட் ஸ்பிரிங்ஸ் ரிசர்வ் என நிறுவப்பட்டது, அங்கு சூடான நீரூற்றுகளை கண்டுபிடித்தவர் மற்றும் வணிக நலன்களுக்காக வெப்ப நீரூற்றுகளை உருவாக்க உரிமை உள்ளவர் யார் என்ற முரண்பாடான கூற்றுகளுக்கு பதிலளித்தார். பிரதம மந்திரி ஜான் ஏ. மெக்டொனால்ட் சூடான நீரூற்றுகளை ஒரு சிறிய பாதுகாக்கப்பட்ட இருப்பு நிலையாக  வைத்தனர். பின்னர் இது லூயிஸ் ஏரி மற்றும் கொலம்பியா ஐஸ்ஃபீல்ட் வரை வடக்கே பரவியிருந்த பிற பகுதிகளையும் உள்ளடக்கியது.
ஆரம்பகால வரலாறு
தொல்லியலில் 10,300 க்கு ஃபான்ப் பகுதியில் ஆதி மனிதனின் செயல்பாட்டு வெர்மியன் ஏரிகளில் ஆதாரங்கள் காணப்படுகின்றது 10,300 க்கு   ஐரோப்பிய தொடர்புகளுக்கு முன்பாக பூர்வகுடிகள் உட்பட சுடோனிசு, கூட்டினிசு, கைனை, பீஜியன்ஸ், மற்றும் சிக்சிகா பிராந்தியத்தில் வசித்தனர் அங்கே அவர்கள்  காட்டெருமைகளை வேட்டையாடினர் மற்றும் பிற விளையாட்டுகளை விளையாடியுள்ளனர்
ஜூலை 20, 1871 இல் பிரிட்டிசு கொலம்பியாவை கனடாவுக்கு அனுமதித்ததன் மூலம், கனடா ஒரு கண்டம் விட்டு கண்ட புகை வண்டி உருவாக்க ஒப்புக்கொண்டது. 1875 ஆம் ஆண்டில் கனேடிய மலைகள் வழியாக செல்லும் பாதையில், வடகிழக்கு யெல்லோஹெட் பாஸுக்கு மேல், கிக்கிங் ஹார்ஸ் பாஸ் தேர்வு செய்யப்பட்டு, ரயில் பாதையின் கட்டுமானம் தொடங்கியது. பத்து ஆண்டுகளுக்குப் பிறகு, நவம்பர் 7, 1885 இல், கடைசி ஸ்பைக் பிரிட்டிசு கொலம்பியாவின் கிரெய்கெல்லாச்சியில் இயக்கப்பட்டது.
குறிப்புகள்
பகுப்பு:Coordinates on Wikidata பகுப்பு:IUCN வகை II பகுப்பு:கனடாவின் புவியியல்
தேவேந்திர ஜஜாரியா
தேவேந்திர ஜஜாரியா (Devendra Jhajharia) (பிறப்பு: 10 சூன் 1981) இந்திய தடகள வீரரும், ஒலிம்பிக், உலக சாம்பியன்சிப் மற்றும் ஆசியான் போட்டிகளில் ஈட்டி எறியும் வீரரும் ஆவார். இவர் இணை ஒலிம்பிக் விளையாட்டுக்களில் இரண்டு முறை ஈட்டி எறிதல் போட்டிகளில் தங்கப் பதக்கம் வென்றவர். இவர் 2004 ஏதன்ஸ் இணை ஒலிம்பிக் போட்டியில் ஈட்டி எறிதலில் இந்தியாவிற்கு முதல்  தங்கப் பதக்கம் வென்று தந்தவர். 2016 ரியோ இணை ஒலிம்பிக் போட்டியில் ஈட்டி எறிதலில் வெள்ளிப் பதக்கம் வென்றார். தற்போது 40 வயதாகும் இவர் 2020 டோக்கியோ இணை ஒலிம்பிக் விளையாட்டுகளில் ஈட்டி எறிதல் போட்டியில் வெள்ளிப் பதக்கம் வென்றார்.
இளமை வாழ்க்கை மற்றும் பின்னணி
தேவேந்திர ஜஜாரியா இராஜஸ்தான் மாநிலத்தின் சூரூ மாவட்டத்தில் 1981-ஆம் ஆண்டில் பிறந்தவர். எட்டு வயதில் மரத்தில் ஏறும் போது, உயர் அழுத்த மின் கம்பியில் இடது கை பட்டதால் செயலிழந்தது. 1997 இல் இவருக்கு ஆர். டி. சிங் என்பவர் வழிகாட்டுதலின் கீழ் ஈட்டி எறியும் விளையாட்டில் பயிற்சி பெற்றார். 2004 ஏதன்ஸ் கோடைக்கால் இணை ஒலிம்பிக் விளையாட்டுகளில், ஆடவர் ஈட்டி எறிதல் போட்டியில் தங்கப் பதக்கம் வென்றார்.
விளையாட்டுப் போட்டிகளில்
ஜஜாரியா 2002-இல் தென் கொரியாவில் நடைபெற்ற உடல் ஊனமுற்றோர் விளையாட்டுப் போட்டிகளில் ஈட்டி எறிதல் போட்டியில் முதல் தங்கப் பதக்கம் வென்றார். இவர் 2004 ஏதன்ஸ் இணை ஒலிம்பிக் போட்டியில் 62.015 மீட்டர் தொலைவிற்கு ஈட்டி எறிந்து உலக சாதனை படைத்து தங்கப் பதக்கம் வென்றார்.
2013-இல் பிரான்சு நாட்டின் லியான் நகரத்தில் நடைபெற்ற உலக இணை தடகள சாம்பியன்சிப் போட்டியில் ஈட்டி எறிதலில் தங்கப் பதக்கம் வென்றார். 2014-ஆம் ஆண்டில் தென் கொரியாவில் நடைபெற்ற ஆசியான் இணை விளையாட்டுப் போட்டியில் ஈட்டி எறிதல் போட்டியில் வெள்ளிப் பதக்கம் வென்றார். 2015-இல் தோகாவில் நடைப்பெற்ற உலக இணை சாம்பியன்சிப் போட்டியில் 59.06 மீட்டர் நீளத்திற்கு ஈட்டி எறிந்து வெள்ளிப் பதக்கம் வென்றார்.
2016-இல் துபாய் ஆசியா-ஓசியானியா விளையாட்டுப் போட்டிகளில் 63.97 மீட்டர் தொலைவிற்கு ஈட்டி எறிந்து உலக சாதனை படைத்து தங்கப் பதக்கம் வென்றார்.
தனி நபர் வாழ்க்கை
முன்னாள் இந்திய இரயில்வே ஊழியரான தேவேந்திர ஜஜாரியா தற்போது இராஜஸ்தான் மாநில வனத்துறையில் பணிபுரிகிறார். இவருக்கு முன்னாள் கபடி வீராங்கனையான மஞ்சு என்ற மனைவியும், இரண்டு குழந்தைகளும் உள்ளது.
மேற்கோள்கள்
பகுப்பு:ராஜீவ் காந்தி கேல் ரத்னா விருது பெற்றவர்கள் பகுப்பு:மாற்றுத்திறனாளிகள் பகுப்பு:1981 பிறப்புகள் பகுப்பு:வாழும் நபர்கள் பகுப்பு:பத்மசிறீ விருது பெற்றவர்கள் பகுப்பு:அருச்சுனா விருது பெற்றவர்கள் பகுப்பு:இந்தியத் தடகள வீரர்கள் பகுப்பு:ஒலிம்பிக் போட்டியாளர்கள் பகுப்பு:மாற்றுத்திறனாளிகள் பகுப்பு:இந்தியத் தடகள வீரர்கள் பகுப்பு:இணை ஒலிம்பிக் விளையாட்டு வீரர்கள்
இருபொட்டாசியம் பாசுபேட்டு
இருபொட்டாசியம் பாசுபேட்டு (Dipotassium phosphate) என்பது K2HPO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் இருபொட்டாசியம் ஐதரசன் ஆர்த்தோபாசுபேட்டு, பொட்டாசியம் பாசுபேட்டு இருகாரம் என்ற பெயர்களாலும் அழைக்கப்படுகிறது. தண்ணீரில் நன்றாகக் கரையக்கூடிய இச்சேர்மத்தை பெரும்பாலும் உரமாக, உணவு சேர்க்கைப் பொருளாக மற்றும் தாங்கல் முகவராகப் பயன்படுத்துகிறார்கள். பாசுபரசு மற்றும் பொட்டாசியம் தனிமங்களுக்கு இது ஒரு பொது மூலப்பொருளாக விளங்குகிறது.
விகிதவியல் முறையிலான அளவுகளில் பாசுபாரிக் அமிலமும் இருபங்கு அளவிலான பொட்டாசியம் ஐதராக்சைடும் வினைபுரிவதால் இருபொட்டாசியம் பாசுபேட்டு கரைசல் உருவாக்கப்படுகிறது.
H3PO4 + 2 KOH → K2HPO4 + 2 H2O
பயன்கள்
சாயல் பால் கொழுப்பகற்றிகள், உலர் தூள் பானங்கள், கனிம கூட்டுப்பொருட்கள் மற்றும் உறைமோர் ஆகிஅனவற்றில் இருபொட்டாசியம் பாசுபேட்டு ஒரு உணவுச் சேர்க்கைப் பொருளாகப் பயன்படுகிறது. மேலும் உறைதலைத் தடுக்க பாலல்லாத கொழுப்பகற்றிகளிலும் பயன்படுத்தப்படுகிறது.
பாதுகாப்பு
உணவுக் கூட்டுப்பொருளாக பயன்படுத்தப்படுவதால் அமெரிக்க உணவு மற்றும் மருந்து நிர்வாகம் இருபொட்டாசியம் பாசுபேட்டு சேர்மத்தை பாதுகாப்பானது என்று வகைபடுத்தியுள்ளது.
மேற்கோள்கள்
பகுப்பு:பொட்டாசியம் சேர்மங்கள் பகுப்பு:பாசுபேட்டுகள் பகுப்பு:உணவுச் சேர்பொருட்கள் பகுப்பு:அமில உப்புகள்
சோனார்காமோ பல்கலைக்கழகம்
சோனார்காமோ பல்கலைக்கழகம் வங்காளதேசத்தின் தலைநகரான டாக்காவில் அமைந்துள்ளது. இது ஒரு தனியார் பல்கலைக்கழகம் ஆகும்.
இணைப்புகள்
பகுப்பு:வங்காளதேச பல்கலைக்கழகங்கள் பகுப்பு:டாக்கா
இடைக்கால திரிபுக் கொள்கை விசாரணை
இடைக்கால விசாரணை என்பது கத்தோலிக்க திருச்சபைக்கு எதிரான சமயப் பழக்க வழக்கங்கள், சடங்குகள், நம்பிக்கைகளை கடைப்பிடிப்பவர்களை கண்டறிந்து திரிபுக் கொள்கை விசாரணை அமைப்புகளால் விசாரணை நடத்தி தண்டிக்கப்படுவது அல்லது நாடு கடத்துவது ஆகும். முதல்  திரிபுக் கொள்கை விசாரணையான எபிஸ்கோபல் விசாரணை (1184-1230) மற்றும் பின்னர் பாப்பல் விசாரணை (1230களில்) உட்பட 1184ஆம் ஆண்டிலிருந்து நடைபெறு ஒரு தொடர் விசாரணைகள் ஆகும். ரோமன் கத்தோலிக்கத்திற்கு நம்பிக்கைத் துரோகம் செய்யும் இயக்கங்களுக்கு பதிலளிக்கும் வகையில் இடைக்கால விசாரணை நிறுவப்பட்டது. குறிப்பாக தெற்கு பிரான்ஸ் மற்றும் வடக்கு இத்தாலியில் உள்ள கேத்தரிசம் மற்றும் வால்டென்சியர்கள் இயக்கங்கள் மீது இடைக்கால திரிபுக் கொள்கை விசாரணைகள் மேற்கொள்ளப்பட்ட்டது.
இதற்கு முன் பீட்டர் ஆஃப் ப்ரூயிஸ் போன்ற தனிப்பட்ட மனிதர்கள் அடிக்கடி திருச்சபைக்கு எதிராக சவால் விடுத்தனர். இரண்டாயிரம் ஆண்டின் துவக்கத்தில் முதல் வெகுஜன அமைப்பாக கேத்தரிச இயக்கத்தினர் திருச்சபையின் அதிகாரத்திற்கு கடுமையான அச்சுறுத்தலை ஏற்படுத்தியது. இது ஆரம்பகால திரிபுக் கொள்கை விசாரணைகளை ஆராய்வது. 15 மற்றும் 16ஆம் நூற்றாண்டுகளில் கத்தோலிக்கத் திருச்சபை, எசுப்பானிய திரிபுக் கொள்கை விசாரணை (1478-1834), போர்த்துகீசிய திரிபுக் கொள்கை விசாரணை (1536-1821) மற்றும் உரோமைக் குற்ற விசாரணைகள் (1542-1650) நடத்தியது.
வரலாறு
விசாரணை என்பது கத்தோலிக்க திருச்சபைக்கு எதிரான குற்றங்கள் என்று கூறப்படும் நிகழ்வுகளை விசாரிப்பதற்காக உருவாக்கப்பட்ட ஒரு செயல்முறையாகும். திருச்சபை நீதிமன்றங்களில் அதன் பயன்பாடு முதலில் கத்தோலிக்க சமயத்திற்கு எதிரான செயல்களுக்கு மாறாக இரகசிய திருமணம் மற்றும் இருதார மணம், திருமண முறிவு, கருக்கலைப்பு போன்ற கத்தோலிக்கத்திறு எதிரான குற்றங்களைச் செய்தவர்களை மீது விசாரணை நடத்தப்பட்டது. இவ்விசாரணை சமய மரபு மற்றும் கத்தோலிக்கச் சமூகத்தைப் பாதுகாப்பதற்காக திருச்சபை மற்றும் அரசு அதிகாரிகளால் ஒரே நேரத்தில் நடத்தப்பட்டது.
இடம் மற்றும் முறைகளைப் பொறுத்து பல்வேறு வகையான விசாரணைகள் இருந்தது. பொதுவாக அவற்றை ஆயர் விசாரணை மற்றும் போப்பாண்டவர் விசாரணை என வகைப்படுத்தியுள்ளனர். அனைத்து முக்கிய இடைக்கால விசாரணைகளும் பரவலாக்கப்பட்டது. மேலும் ஒவ்வொரு தீர்ப்பாயமும் சுதந்திரமாக செயல்பட்டன. கத்தோலிக்க ஆட்சிப் பீடத்தின் வழிகாட்டுதல்களின் அடிப்படையில் உள்ளூர் அரசு அதிகாரிகளிடம் விசாரணை செய்யும் அதிகாரம் இருந்தது.
ஆரம்பகால இடைக்கால விசாரணை நீதிமன்றங்கள் பொதுவாக ஜெர்மானிய நடைமுறைகளை அடிப்படையாகக் கொண்டு விசாரணைகள் நடத்தப்பட்டது. இந்த நடைமுறையில், ஒரு நபர் நீதிமன்றத்தில் ஒருவருக்கு எதிராக குற்றச்சாட்டை முன்வைப்பார். எவ்வாறாயினும், சந்தேக நபர் நிரபராதி என்று தீர்ப்பளிக்கப்பட்டால், குற்றம் சாட்டப்பட்டவர்கள் பொய்யான குற்றச்சாட்டுகளை முன்வைத்ததற்காக சட்டரீதியான தண்டனைகளை எதிர்கொண்டனர். குற்றம் சாட்டுபவர்கள் வழக்கு நிலைத்து நிற்கும் என்பதில் உறுதியாக இருக்கும் வரை, எந்தவொரு குற்றச்சாட்டையும் செய்ய இது ஒரு ஊக்கத்தை அளித்தது.
பன்னிரண்டாம் மற்றும் பதின்மூன்றாம் நூற்றாண்டின் முற்பகுதியில், ரோமானியப் பேரரசில் பயன்படுத்தப்பட்ட சட்ட நடைமுறையை நோக்கி விசாரணையில் மாற்றம் ஏற்பட்டது. ஒரு நபரின் முதல் நிலை அறிவின் அடிப்படையில் குற்றம் சாட்டுவதற்குப் பதிலாக, சேகரிக்கப்பட்ட தகவல்களின் அடிப்படையில் நீதிபதிகள் சமயக் குற்ற விசாரணை மேற்கொண்டனர். விசாரணை நடைமுறைகளின் கீழ், ஒரு வழக்கின் விவரங்கள் மீதான நீதிபதியின் விசாரணை மூலம் குற்றம் செய்தவர் அல்லது குற்றமற்றவர் என்பது நிரூபிக்கப்பட்டது.
ஆயர் விசாரணைகள்
பொது மக்கள் கத்தோலிக்கததிற்கு எதிரானவர்களை சமூக விரோத அச்சுறுத்தலாகப் பார்த்தனர். இதனால் சமூக சீர்குலைவு மற்றும் அரசியல் கலவரமும் ஏற்பட்டுள்ளது. 1076ஆம் ஆண்டில் காம்ப்ராய் பகுதியில் குடியிருந்தவர்களை, கேத்தரிசம் எனும் இயக்கத்தின் ஒரு கும்பல் தி வைத்து எரித்த குற்றத்திற்காக, அவர்களை போப் ஏழாம் கிரகோரி நாடு கடத்தினார்.
1184ஆம் ஆண்டில் எபிஸ்கோபல் விசாரணை மன்றத்தை போப்பாண்டவர் மூன்றாம் லூசியஸ் நிறுவினார். இது கத்தோலிக்கத்திற்கு எதிராக தெற்கு பிரான்சில் வளர்ந்து வரும் கேத்தரிசம் இயக்கத்திற்கு எதிரானாது ஆகும். இந்த விசாரணை அமைப்பை "எபிஸ்கோபல்" என்று அழைக்கப்பட்டது. ஏனெனில் இது உள்ளூர் ஆயர்களால் நிர்வகிக்கப்பட்டது. மேலும் கத்தோலிக்கத்திற்கு எதிரானவர்களைத் தேடி ஆயர்கள் தங்கள் மறைமாவட்டத்திற்கு ஆண்டுக்கு இரண்டு முறை வருகை தருவதைக் கட்டாயப்படுத்தியது. ஆயர் விசாரணைகளின் நடைமுறைகள் ஒரு மறைமாவட்டத்திலிருந்து, மற்றொரு மறைமாவட்டத்திற்கு மாறுபடும்.
போப்பாண்டவர் விசாரணை
கத்தோலிக்க போதனைகளிலிருந்து வேறுபட்டவர்களின் நம்பிக்கைகளை விசாரிப்பதற்கும், அவற்றைப் பற்றி அறிந்துகொள்வதற்கும், மரபுவழிக் கோட்பாட்டில் அவர்களுக்கு அறிவுறுத்துவதற்கும் விதிவிலக்கான நீதிமன்றமாக போப் கிரிகோரியின் நோக்கமாக இருந்தது. கத்தோலிக்க சமூகத்தை மத துரோகிகளிடமிருந்து பாதுகாப்பது அவசியம் என்பதைக் கண்டறிந்த போப் கிரிகோரி, சந்தேக நபர்களை விசாரக்க அரசு அதிகாரிகளிடம் ஒப்படைப்பார். சில நேரங்களில் குற்றம் சாட்டப்பவர்களை எரிப்பில் வைத்து எரிப்பது வழக்கம்.மாந்திரீகம் உட்பட பல்வேறு வகையான நம்பிக்கையாளர்களை முத்திரைக் குத்தி மரண தண்டனை வரை கொடுத்தனர்.
எந்த போப்பும் மதங்களுக்கு எதிரான வழக்கின் மீது முழுமையான கட்டுப்பாட்டை நிறுவுவதில் வெற்றிபெறவில்லை. இடைக்கால மன்னர்கள், இளவரசர்கள், ஆயர்கள் மற்றும் அரசு அதிகாரிகள் அனைவருக்கும் மதங்களுக்கு எதிரான கொள்கையை விசாரிப்பதில் பங்கு இருந்தது. இந்த நடைமுறை 13ஆம் நூற்றாண்டின் இரண்டாம் பாதியில் உச்சத்தை அடைந்தது. இந்த காலகட்டத்தில் தீர்ப்பாயங்கள் போப்பாண்டவர் உட்பட எந்தவொரு அதிகாரத்திலிருந்தும் முற்றிலும் விடுபட்டது. எனவே கத்தோலிக்க துரோகிகளை ஒழிப்பது கிட்டத்தட்ட சாத்தியமற்றது.
தெற்கு ஐரோப்பாவில் திருச்சபை நடத்தும் நீதிமன்றங்கள் இடைக்கால காலத்தில் அரகோன் இராச்சியத்தில் இருந்தது. ஆனால் ஐபீரிய தீபகற்பத்திலோ அல்லது இங்கிலாந்து உட்பட வேறு சில இராஜ்யங்களிலோ இல்லை.
ஜோன் ஆஃப் ஆர்க்
பிரான்சு நாட்டு மணி முடிக்காக 1337 முதல் 1453 முடிய நடைபெற்ற நூறாண்டுப் போரில் ஜோன் ஆஃப் ஆர்க் தலைமையிலான படைகள் இங்கிலாந்து இராச்சியத்தின் படைகளை வெற்றி கொண்டார். இருப்பினும் 1430ஆம் ஆண்டில் பர்கண்டியப் படைகளால் கைது செய்யப்பட்ட ஜோன் ஆஃப் ஆர்க் இங்கிலாந்திடம் ஒப்படைக்கப்பட்டார். ஆங்கிலேயர்களின் ஆதரவாளரான ஆயர் பியர் கௌச்சன் தலைமையிலான திருச்சபை நீதிமன்றத்தில், கத்தோலிக்க சமயத்திற்கு எதிரான குற்றத்திற்காக விசாரணைக்கு உட்படுத்தப்பட்டு, ஆயுள் தண்டனை விதிக்கப்பட்டார். 30 மே 1431 அன்று ஜோன் ஆஃப் ஆர்க் உயிரிடன் எரிக்கப்பட்டார்.
மேற்கோள்கள்
பகுப்பு:கத்தோலிக்க திருச்சபை பகுப்பு:கிறித்தவமும் வன்முறையும் பகுப்பு:கத்தோலிக்கம் தொடர்பான சர்ச்சைகள்
கரக
கரக இராகம் கருநாடக இசையில் பயன்படும் இராகங்களில் ஒன்றாகும். இது 15 ஆவது மேளகர்த்தா இராகமாகிய, "அக்னி" என்றழைக்கப் படும் 3 ஆவது சக்கரத்தின் 3 ஆவது மேளமாகிய மாயாமாளவகௌளை இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், அந்தர காந்தாரம் (க3), பஞ்சமம், சுத்த தைவதம் (த1) காகலி நிஷாதம் (நி3) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:மாயாமாளவகௌளையின் ஜன்னிய இராகங்கள்
பாகிஸ்தான் இயக்கம்
thumb|[[மினார்-இ-பாக்கித்தான்|மினார் e பாக்கிஸ்தான், அங்கு   இலாகூர் சட்டவரைவு  நிறைவேற்றப்பட்டது.]] பாக்கித்தான் இயக்கம் (Pakistan Movement) 20 ஆம் நூற்றாண்டின் முதல் பாதியில் ஒரு இனமத அரசியல் இயக்கமாக இருந்தது. இது பிரித்தானிய இந்தியாவில் முசுலிம்கள் பெரும்பான்மையாக உள்ள பகுதிகளில் இருந்து பாக்கித்தானை உருவாக்குவதை நோக்கமாகக் கொண்டது. அந்த நேரத்தில் பிரித்தானிய ஆட்சியின் கீழ் முசுலிம்களுக்கு தந்தீர்மானிப்பு உரிமைக்காக உணரப்பட்ட தேவையுடன் இது இணைக்கப்பட்டது. 23 மார்ச் 1940 அன்று அகில இந்திய முசுலீம் லீக்கால் இலாகூர் தீர்மானம் நிறைவேற்றப்பட்ட பிறகு, ஒரு வழக்கறிஞரும் அரசியல்வாதியுமான முகம்மது அலி ஜின்னா இந்த இயக்கத்தை வழிநடத்தினார் மற்றும் ஒரு மத அறிஞராக அசுரஃப் அலி தன்வி அதை ஆதரித்தார்.[1] தான்வியின் சீடர்களான சபீர் அகஹ்மது உசுமானி, ஜாபர் அஹ்மத் உஸ்மானி ஆகியோர் பாகித்தானின் உருவாக்கத்திற்கு மத ஆதரவில் முக்கிய பங்கு வகித்தனர்.[2]
பாக்கித்தான் இயக்கம் என்பது ஒரு மத அரசியல் இயக்கமாகும். இந்த இயக்கம் 1940 ஆம் ஆண்டு பிரித்தானிய இந்தியப் பேரரசிலிருந்து இசுலாமியர்கள் அதிகமாக வாழும் பகுதியைத் தனி நாடாக்கியது.
பின்னணி
thumb|250x250px|[[ராபர்ட் கிளைவ் கூட்டம் பேரரசர் ஷா ஆலம் II, 1765.]] வலது|thumb|200x200px|ஸ்ரீரங்கப்பட்டினம் போருக்குப் பின் [[திப்பு சுல்தான்|திப்பு சுல்தானின் குழந்தைகள் கார்னிவால்சிடம் சரணடைந்தனர்.]]
வெளி இணைப்புகள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:இசுலாமிய அமைப்புகள் பகுப்பு:இசுலாமிய அரசியல்
எட்டாம் அக்கபோதி
எட்டாம் அக்கபோதி என்பவன் இலங்கையின் அனுராதபுர இராசதானியை ஆண்ட அரசர்களுள் ஒருவனாவான். இவன் அனுராதபுரத்தை 816 தொடக்கம் 827 வரை ஆட்சி செய்தான். இவன் இரண்டாம் லம்பகர்ண வம்சத்தைச் சேர்ந்தவன். இவன் தனது சகோதரனான மூன்றாம் மகிந்தனின் பின்னர் ஆட்சிபீடம் ஏறினான். இவனின் பின்னர் இவனது சகோதரனான மூன்றாம் தப்புலன் ஆட்சிபீடம் ஏறினான்.
திருத்தியமலை
திருதேசமலை அல்லது திருத்தியமலை (Thiruthiyamalai) என்பது இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டத்தில் உள்ள ஒரு கிராமம் ஆகும்.
நிலவியல்
திருத்தியமலை கிராமத்திற்கு தெற்கே காவிரி ஆறும் வடக்கே கொல்லி மலையும் அமைந்துள்ளது.
திருத்தியமலை முசிறியின் வடமேற்கில் 15 கி.மீ. தொலைவிலும், துறையூரிலிருந்து19 கி.மீ. தொலைவிலும் அமைந்துள்ளது. இதன் அருகில் உள்ள மற்ற பகுதிகளாக மண்ணச்சநல்லூர் 15 கி.மீ. தொலைவிலும், பெரமங்கலம் 10 கி.மீ. தொலைவிலும் மூவனூர் 3 கி.மீ. தொலைவிலும் தண்டலை புதூர் (த. புதூர்) 5 கி.மீ. தொலைவிலும் அமைந்துள்ளது. மாவட்ட தலைநகரான் திருச்சிராப்பள்ளி 49 கி.மீ. தொலைவிலும் மாநிலத் தலைநகரான ள்ளது. திருத்தியமலை முசிறியின் வடமேற்கில் 15 கி.மீ. தொலைவிலும், துறையூரிலிருந்து19 கி.மீ. தொலைவிலும் அமைந்துள்ளது. இதன் அருகில் உள்ள மற்ற பகுதிகளாக மண்ணச்சநல்லூர் 15 கி.மீ. தொலைவிலும், பெரமங்கலம் 10 கி.மீ. தொலைவிலும் மூவனூர் 3 கி.மீ. தொலைவிலும் தண்டலை புதூர் (த. புதூர்) 5 கி.மீ. தொலைவிலும் அமைந்துள்ளது. மாவட்ட தலைநகரான திருச்சிராப்பள்ளி 49 கி.மீ. தொலைவிலும் மாநிலத் தலைநகரான சென்னை வடகிழக்கில் 300 கி.மீ. தொலைவில் அமைந்துள்ளது.